Ženska košarkaška reprezentacija BiH počinje kvalifikacije za Eurobasket

Ženska košarkaška reprezentacija Bosne i Hercegovine počinje kvalifikacije za Eurobasket 2021. godine.

Okupljanje naše selekcije zakazano je za 10. novembar u ruskom Orenburgu, gdje će se naša ekipa pripremiti za utakmicu koja se igra 14. novembra protiv domaće selekcije Rusije, a taj meč se igra od 20 sati. 15. novembra naša reprezentacija dolazi u Sarajevo, gdje nas već 17. novembra očekuje utakmica sa Švicarskom u Skenderiji, a početak tog susreta je zakazan za 20 sati.

U narednim danima će biti i objavljen uži spisak košarkašica, na koje će selektor Goran Lojo računati u ovim duelima.

Napomene radi, naša reprezentacija se nalazi u grupi sa selekcijama Rusije, Švicarske i Estonije.